**ПРИЛОЖЕНИЕ 4**

**Методика за определяне на комплексна оценка на офертите**

„Изготвяне на работни проекти   
по реда на ЗУТ и Наредба №4 за обхвата и съдържанието на инвестиционни проекти,   
съгласно проект „В подкрепа на Перник за следващия програмен период”  
 Договор за предоставяне на безвъзмездна финансова помощ   
№BG 161PO001/5-02/2012/021“

по обособени позиции

|  |
| --- |
| *Обособена позиция 2:Въвеждане на енергоспестяващо улично осветление в квартали в две зони на ИПГВР* |

ПЕРНИК, 2015 г.

**Методика за определяне на комплексна оценка на офертите**

**КРИТЕРИИ И МЕТОДИКА ЗА ОБЩА ОЦЕНКА НА ОФЕРТИТЕ**

**Оценяването и класирането на офертите се извършва по критерия „Икономически най-изгодна оферта”.**

**Класирането на допуснатите до оценка оферти се извършва на база получената от всяка оферта „Обща оценка” (ОПц). Максималния брой точки, които участникът може да получи е 100 точки.**

„Общата оценка” се определя на база следните показатели:

|  |  |  |
| --- | --- | --- |
| **Показател – П**  (наименование) | **Максимално възможен бр. точки** | **Относителна тежест в КО** |
| **1. (Сп)**Срок за изпълнение | 100 | 10 % |
| **2. (Тп)**Техническото предложение | 100 | 50 % |
| **3.(Фп)**Финансовото предложение | 100 | 40 % |

**Формулата по която се изчислява „Общата оценка” за всеки участник е:**

**(ОЦп) = (Сп\*0,10) + (Тп\*0,50) + (Фп\*0,40);**

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

**\* Указания за определяне на оценката по всеки показател:**

**1.Оценка на срока за изпълнение на поръчката.**

Оценява се предложения от участника срок за изпълнение на поръчката **в календарни дни.** Предложенията по показател **„срок за изпълнение“** се представят като цяло положително число.

**Участникът трябва да представи както общ срок за изпълнение на поръчката, така и срок за изпълнение на всеки от етапите на поръчката. На оценка подлежи само общия срок за изпълнение на поръчката.**

**Ще бъдат отстранени предложения, в които срокът за изпълнение е предложен в различна мерна единица или не е представен като цяло число, както и в случай, че не бъде представен общ срок на изпълнение на поръчката и/или срок за изпълнение на всеки от етапите на поръчката.**

Участникътпредложил най – кратък срок за изпълнение получава максимален брой точки по показателя **– 100 точки.** Максимално допустимия срок за изпълнение на поръчката е 90 каледнарни дни. Участникът, предложил по-дълъг срок за изпълнение, ще бъде отстранен от участие.

Оценките на участниците по показателя се изчисляват по формулата:

**Сп = (Смин \* 100) / С**

Където **С,** е предложеният срок на изпълнение, съгласно Техническото предложение на съответния участник.

Където **Сmin,** е минималният предложен срок на изпълнение, съгласно Техническите предложения от всички участници.

**2. Оценка на техническото предложение за изпълнение на поръчката.**

Оценката на техническото предложение се извършва по точковата система на оценяване по скалата посочена по долу. То трябва задължително да e съобразено с Техническата спецификация.

Техническо предложение за изпълнение на поръчката трябва задължително да включва:

* **Степен на подробност и степен на разбиране на основните цели и очакваните резултати от изпълнението на договора -** всеки участник трябва да направи задълбочен и точен анализ на всички основни цели и очаквани резултати от изпълнението на обществената поръчка, заложени в техническата спецификация, излагайки своята концепция за тяхното своевременно реализиране, съобразявайки се с характера и сложността на предмета на поръчката;
* **Описание на стратегията на участника** - следва да съдържа изложение на цялостната методология за осъществяване предмета на поръчката, съобразена с нейния характер и сложност, представляваща детайлно описание (самостоятелно и в тяхната съвкупност) на всички процеси, съставящи отделните дейности, и използвани средства за постигане на всеки от посочените в Техническата спецификация резултати, с посочване на концепция за организация на работната сила за качествено и в срок изпълнение на договора.

Следва да се изложи как участникът ще изпълни предмета на поръчката, съгласно насоките, указанията и условията на **Оперативна програма „Регионално развитие” 2007-2013.**

| № | **Показател** | **Степен на съответствие** | **Брой точки** |
| --- | --- | --- | --- |
| 1. | **Техническо предложение Тп**  *За целите на настоящата методи­ка, използваните в този раздел определе­ния следва да се тъл­куват, както следва:*   * ***„Задълбочен анализ“*** *-е операция на осъществяване на мислено и реално разделяне и детайлизиране на процесите на съставни части, демонстриращо натрупан практически опит и теоретични познания;* * ***„Детайлно****“- описанието, което освен, че съдържа отделни дейности не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, технологията или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания;* * ***„Алтернативни идеи“-*** *конкретни,* ***взаимнозаменяеми*** *предложения, водещи до поставените цели, съобразно предмета на поръчката, без да противоречат на нормативните изисквания и заложените технически изисквания за изпълнение.* * ***„Пълно съответствие“ -*** *налице е по отношение на техническо предложение, което освен че изпълнява всички изисквания на* ***възложителя*** *и нормативните такива, за него е в сила и липса на каквито и да е вътрешни противоречия между описаната технологична, логическа и смислова последователност на описаните дейности и/или ресурси и/или отговорности в рамките на изпълнението.* | **Присъждат се на оферта, в която кумулативно е налице следното:**   * направен е задълбочен анализ на всички поставени от възложителя основни цели и очаквани резултати и са предложени детайлно разработени конкретни идеи за реализиране на дейностите, предмет на поръчката, включително и алтернативни такива, представени са аргументи как предложените мерки и организация на работа гарантират качествено и в срок изпълнение на поръчката; * съдържа цялостната методология за изпълнение на направените предложения, описани са средствата за постигане на всеки от посочените резултати, предложена е организация на работа, съобразена със сложността на съответната дейност и очакван резултат, разгледани са всички процеси, като са отчетени и връзките между тях; | **100** |
| **Присъждат се на оферта, в която е налице някое от следните обстоятелства:**  - е направен анализ на всички поставени от възложителя основни цели и очаквани резултати и са предложени конкретни идеи за реализиране на дейностите, като общо са обхванати всички дейности от предмета на поръчката, представени са аргументи относно предложените мерки и организация на работа, които гарантират изпълнение на поръчката;   * съдържа методология за изпълнение на направените предложения, описани са средствата за постигане на посочените резултати, като част от предложенията се позовават на общоизвестни методи, термини и технологични процеси и други, предложена е организация на работа, съобразена с очаквания резултат, разгледани са всички процеси, без да са отчетени връзките между тях; | **50** |
| **Присъждат се на оферта, в която е налице някое от следните обстоятелства:**   * е направен анализ на всички поставени от възложителя основни цели и очаквани резултати и са направени общи предложения за реализиране на дейностите, предмета на поръчката, които са общи и бланкетни, чрез позоваване на общоизвестни методи, факти и/или обстоятелства, без същите да са посочени като поредица от взаимосвързани конкретни действия, преповтарят техническата спецификация, съдържа общ ангажимент, че е създадена организация за изпълнение на поръчката; * съдържа изложение на методологията за осъществяване предмета на поръчката, но липсва описание на някои процеси към съответните дейности и/или използвани средства за постигане на посочените в Техническата спецификация резултати или не съдържа детайлно описана концепция за организация на работната сила за качествено и в срок изпълнение на договора или същата съдържа общо позоваване на действия, без същите да са обвързани с конкретни действия от страна на екипа експерти. | **10** |

**3. Оценка на ценовото предложение**

Преди извършване на финансовата оценка, ценовите предложения се проверяват, за да се установи, че са подготвени и представени в съответствие с изискванията на Възложителя.

Най–ниското ценово предложение получава максимален брой точки, а именно **100 точки.** Точките на всяко едно от останалите ценови предложения се изчисляват поотделно по следната формула:

**Фп = (Цмин \* 100) / Ц**

Където:

**Фп** е точковата оценка на финансовото предложение;

**Цмин** е стойност на най–ниското ценово предложение (без ДДС);

**Ц** е стойност на оценяваното ценово предложение (без ДДС).

**\* Обща оценка на предложението и крайно класиране на кандидатите**

Общата оценка се установява по следната формула:

**ОЦп = Сп х 0.1 + Тп х 0.5 + Фп х 0.4,** където:

**ОЦп** е комбинираната оценка на техническото и финансово предложение;

**Сп** е точковата оценка на предложения срок за изпълнение;

**Тп** е точковата оценка на техническото предложение;

**Фп** е точковата оценка на финансовото предложение;

**0.1** е тежестта на срока за изпълнение;

**0.5** е тежестта на техническото предложение;

**0.4** е тежестта на финансовото предложение;

**Получените оценки се сборуват за всеки участник поотделно и за Изпълнител се определя участникът, който е получил най–много точки (т.е. най–висока обща оценка).**